લખનઉ, 31 ઑક્ટોબર: પોલીસ ચેકિંગ અને તમામ પ્રકારની કવાયતો બાદ ઉત્તરપ્રદેશના લોકોને હેલ્મેટ પહેરાવવામાં નિષ્ફળ રહેલી સરકારે હવે નવો આદેશ જાહેર કર્યો છે. આ વખતે પરિવહને આગળ વધતાં કહ્યું છે કે દ્રિચક્રી વાહન ચાલક હેલ્મેટ પહેરશે નહી તો તેમને પેટ્રોલ મળશે નહી. ટ્રાન્સપોર્ટ મિનિસ્ટરને આશા છે કે આ પ્રકારના નિયમથી લોકો હેલ્મેટ પહેરવા લાગે. રાજ્યના ટ્રાન્સપોર્ટ મિનિસ્ટર રાજા મહેન્દ્ર અરિદમન સિંહે પોલીસ અધિકારીઓને સૂચના આપી છે કે તે પેટ્રોલ પંપના માલિકોની મદદથી તે નક્કી કરે કે હેલ્મેટ વગર દ્રિચકી વાહન ચાલકોને પેટ્રોલ આપવામાં ન આવે.